ועדת העבודה, הרווחה והבריאות, כנסת 19, פרוטוקול מספר 299, 2014-10-01 12:30

אילן גילאון: שלום לכולם, שנה טובה, גמר חתימה טובה.

אילן גילאון: הנושא שלנו בישיבה היום הוא תקנות הביטוח הלאומי (תשלום מיוחד בעד יילוד של אישה שנפטרה) (תיקון), התשע"ד-2014.

אילן גילאון: אני אבקש מחברת הכנסת קארין אלהרר להסביר את מהות התקנות.

קארין אלהרר: תודה, אדוני היושב-ראש.

קארין אלהרר: מדובר בתקנות שהגיעו - חייבים לומר את האמת ולתת את הקרדיט כי מגיע להם הפעם - ביוזמת הביטוח הלאומי.

קארין אלהרר: יזמתי לפני למעלה משנה תיקון לביטוח הלאומי לתשלום דמי לידה לגבר שאשתו הנכה לא מסוגלת לטפל בתינוק שנולד מפאת נכות או מחלה.

קארין אלהרר: בעקבות התיקון שאושר ועבר קריאה שלישית - -

אילן גילאון: לא מאשרים - -

קארין אלהרר: התיקון היה בזמנו לעקרת בית נכה שחיה, ברוך השם, ולא מסוגלת לטפל בילד.

קארין אלהרר: מיד הביטוח הלאומי אמר - אני נורא שמחה על המחשבה מעבר - שיש לתקן גם את התשלום המיוחד שמשתלם עבור מקרים בהם האישה נפטרה במהלך הלידה או בתקופה קרובה ללידה.

קארין אלהרר: התיקון של התקנות אמור ליצור איזו שהיא קוהרנטיות.

קארין אלהרר: המטרה הבסיסית של התיקון של החוק שאותו הצעתי היה ליצור איזו שהיא קוהרנטיות בין חוק עבודת נשים לעובדה שהבעל צריך לקחת חופשה שהוא לא מקבל תשלום עבורה.

קארין אלהרר: בתקנות שמוצגות כאן בדיון מדובר באותו בעל שיצטרך לקחת חופשה מהעבודה כי אשתו נפטרה, עברה מהעולם.

קארין אלהרר: הוא יצטרך לטפל בילדים וגם לתת את התנאים הפיננסיים, הכלכליים.

קארין אלהרר: אני יותר משמחה ומעריכה את העבודה של הביטוח הלאומי בעניין הזה.

קארין אלהרר: אני חושבת שיש פה איזה שהוא תיקון שמביא לקוהרנטית בחקיקה ובתקנות.

קארין אלהרר: הוא מבורך.

אילן גילאון: אין לנו זמן לדיון.

אילן גילאון: הדיון כבר נערך.

אילן גילאון: אנחנו עוסקים בהקראה ובאישור.

<קובי כהן: יש כמה בעיות עם התקנות.

<קובי כהן: הדבר הראשון שמפריע לי זה הנושא של 100% אי כושר.

אילן גילאון: היו כאן דיונים.

אילן גילאון: השתתפת בהם?

אילן גילאון: אי אפשר לפתוח כרגע את הדיון.

אילן גילאון: אני באתי אל המוגמר.

<נעה בן-שבת: אלה דברים שקבועים בחוק.

<נעה בן-שבת: זה התנאי שקבוע בחוק.

<קובי כהן: הקביעה הזאת מדירה את כל אוכלוסיית נכי הנפש.

<קובי כהן: חד וחלק.

<קובי כהן: רבות באוכלוסיית נכות הנפש הן עם 40% אי כושר.

<קובי כהן: זה לא חדש.

אילן גילאון: זה לא נוגע לענייננו.

<קובי כהן: לא הייתה כאן חובת היוועצות.

<קובי כהן: לא הייתה היוועצות עם הארגונים.

<קובי כהן: לא הייתה הפניה.

<קובי כהן: יופי שכולם סגרו את - -

אילן גילאון: אני לא יודע מה היה ולא היה.

אילן גילאון: אני אומר לך מה יש פה.

<קובי כהן: אפשר להעלות הערות.

אילן גילאון: אפשר להביא תיקוני חקיקה ומה שאתה רוצה.

אילן גילאון: אני לא הולך לקבוע כרגע את מי מדיר החוק ואת מי הוא לא מדיר.

אילן גילאון: היו דיונים.

אילן גילאון: עכשיו זה התקנות.

אילן גילאון: אני מנהל כאן את הדיון באופן טכני לגמרי.

אילן גילאון: בזה נגמר הסיפור.

קארין אלהרר: לא מדובר על הנכות הרפואית, מדובר על 100% אי כושר להשתכר.

קארין אלהרר: נשים עם מוגבלות נפשית יכולות להיות עם 40% נכות רפואית כפי שנדרש בחוק, אבל עם 100% אי כושר השתכרות.

<קובי כהן: זה עדיין יוצר בעיות ברמה של נשים שיש להן השתכרות מעבר לתקרה.

<קובי כהן: ההערה השנייה, שהיא יותר בעייתית, היא הנושא של ההתניה לגבי הקביעה או הזכאות לתוספת המיוחדת.

<קובי כהן: התוספת המיוחדת מותנית בהצהרה שהמבוטחת צריכה להגיש למוסד על אי מסוגלות הורית.

קארין אלהרר: היא לא מצהירה על אי מסוגלות הורית.

<קובי כהן: זה מה שכתוב.

קארין אלהרר: האישור הרפואי שאומר שהיא לא מסוגלת לטפל בילד הוא אישור זמני, טכני, שאין בו דבר וחצי דבר להשפיע על המסוגלות ההורית של האישה.

<קובי כהן: מאיפה היא מנפיקה את זה?

קארין אלהרר: היא מנפיקה את זה מרופא מטפל או מרופא משפחה.

אילן גילאון: החוק עבר.

אילן גילאון: יש לי טענות כמוך וקצת יותר לגבי נושאים רבים.

<מיכל מזוז: האישור הזה נדרש גם מיולדת שאינה נכה, עברה תקופת הכשרה, אך במהלך הלידה קרה משהו שלא מאפשר לה לטפל בילד.

<מיכל מזוז: גם היא נדרשת בחוק הביטוח הלאומי להמציא את האישור הזה.

<מיכל מזוז: זה לא אישור שקשור לעצם היותה נכה.

<קובי כהן: היא לא מצהירה שהיא לא מסוגלת לטפל בילד.

אילן גילאון: המשמעות שבן הזוג יכול לקבל את זה במקומה.

אילן גילאון: זאת כל המשמעות של זה.

<קובי כהן: הדבר הזה יוצר חשש אמיתי.

אילן גילאון: כל הזמן יש חשש.

<קובי כהן: זה יגרום למצב שנשים יימנעו להגיש תביעות מהחשש שיעוטו עליהן כמו עיט בנושא של החזקת הילדים.

קארין אלהרר: שמעתי את הדברים.

קארין אלהרר: אני מבינה את החשש שאתה מעלה.

קארין אלהרר: מדובר באישור רפואי גרידא, שאומר שהיא לא מסוגלת טכנית לטפל, לקלח, להרים, לנדנד.

<קובי כהן: מסוגלות הורית פרופר.

<מיכל מזוז: זו לא מסוגלות הורית.

<מיכל מזוז: זה קיים גם היום.

<קובי כהן: כתוב "מסוגלות הורית".

קארין אלהרר: אין את המילים "מסוגלות הורית".

אילן גילאון: אתה יודע מה אתה עושה?

אילן גילאון: לזה קוראים הערת קיטבג.

אילן גילאון: אתה נותן רעיונות איפה שלא צריך לתת אותם.

אילן גילאון: כאן יש התייחסות לדבר אחד - לתשלום העברה.

<קובי כהן: הרעיון הוא לנצל את ההטבה ואת החוק הנפלא הזה.

אילן גילאון: זה לא קשור לנושא הזה.

אילן גילאון: כאן מדובר על תשלום העברה.

אילן גילאון: אם האישה לא יכולה לעשות את זה, בן הזוג יכול לעשות את זה.

<נעה בן-שבת: תקנות הביטוח הלאומי (תשלום מיוחד בעד יילוד של אישה שנפטרה) (תיקון), התשע"ה-2014 בתוקף סמכותי לפי סעיפים 62,62א ו-400 לחוק הביטוח הלאומי (נוסח משולב), התשנ"ה-1995 (להלן – החוק), בהתייעצות עם מועצת המוסד לביטוח לאומי לפי סעיף 12 לחוק, ובאישור ועדת עבודה והרווחה של הכנסת, אני מתקין תקנות אלה: הוספת שם 1.

<נעה בן-שבת: בראש תקנות הביטוח הלאומי (תשלום מיוחד בעד יילוד של אישה שנפטרה), התשל"ג-1973, (להלן – התקנות העיקריות), יבוא: "תקנות הביטוח הלאומי ( תשלום מיוחד בעד יילוד), התשל"ג-1973".

<נעה בן-שבת: אנחנו לא מדברים רק על יילוד של אישה שנפטרה, אלא על תשלום מיוחד על יילוד.

<נעה בן-שבת: תיקון הפתיח 2.

<נעה בן-שבת: בפתיח לתקנות העיקריות, במקום "לפי סעיפים 103א ו-242 לחוק הביטוח הלאומי (נוסח משולב), התשכ"ח-1968" יבוא "לפי סעיפים 62, 62א ו-400 לחוק הביטוח הלאומי (נוסח משולב), התשנ"ה-1995( להלן – החוק)".

<נעה בן-שבת: תיקון תקנה 1 3.

<נעה בן-שבת: בתקנה 1 לתקנות העיקריות – בתקנת משנה (א), במקום "92" יבוא "40" ובמקום "(להלן – המבוטחת)" יבוא "(להלן – מבוטחת שנפטרה)"; התיקון הוא תיקון טכני של מספר הסעיף.

<נעה בן-שבת: אנחנו מפנים לחוק המעודכן.

<נעה בן-שבת: אחרי תקנת משנה (א) יבוא: "(א1) מבוטחת לפי סעיף 40 לחוק שנקבעה לה דרגת אי כושר להשתכר בשיעור 100%, וניתן לה אישור רפואי שלפיו היא אינה מסוגלת לטפל ביילוד שילדה (בתקנות אלה – מבוטחת נכה), והיא הורה עצמאי, ישלם המוסד בעד כל יילוד שנולד באותה לידה והנמצא בישראל, קצבה חודשית מיוחדת בשיעור של 30% מהשכר הממוצע כהגדרתו בסעיף לחוק במשך תקופה של שלושה חודשים ממועד הלידה; לעניין זה – "אישור רפואי" ו-"הורה עצמאי" – כהגדרתם בסעיף 62א לחוק.

<נעה בן-שבת: " פה, באישור הרפואי, אנחנו מפנים לאותו עיקרון של אישור רפואי שקיים ממילא בחוק עבודת נשים לעניין אי המסוגלות לטפל בילד - אותו טיפול טכני שמדובר עליו.

<נעה בן-שבת: זה גם מה שמופיע בחוק העיקרי שהתקנות נקבעות לפיו.

<נעה בן-שבת: אני רוצה לציין שהסכום שמדובר בו היום הוא סכום של כ-2687 שקלים.

<אסתר נמרודי: 2727 שקלים.

<נעה בן-שבת: אם זה 2700, אנחנו לא צריכים להפנות לסעיף 1 לחוק, אנחנו צריכים להפנות לסעיף 2 לחוק.

אילן גילאון: זה נקוב לפי - -?

<נעה בן-שבת: יש שכר ממוצע לפי סעיף 1 ושכר ממוצע לפי סעיף 2.

<נעה בן-שבת: עשוי להיות פער ביניהם.

<מיכל מזוז: אנחנו נבדוק את זה.

<נעה בן-שבת: לפי הגבוה ביניהם.

<נעה בן-שבת: תיקון תקנה 2 4.

<נעה בן-שבת: בתקנה 2 לתקנות העיקריות – בתקנת משנה (א), במקום "המבוטחת" יבוא "מבוטחת שנפטרה"; אחרי תקנת משנה (א) יבוא: "(א1) המוסד ישלם לבן זוגה של מבוטחת נכה תגמול מיוחד בעד פרק הזמן כאמור בתקנת משנה (ב), שתחילתו ביום הלידה, שבו הוא אינו עובד או אינו עוסק במשלח ידו לצורך הטיפול בילדו – ובתנאי שמתקיימים בו כל אלה: הוא עובד או עובד עצמאי כמשמעו בסעיף 40(ב)(1) לחוק, בשינויים המחויבים; שולמו בעדו דמי ביטוח משכרו כעובד או ששילם דמי ביטוח מהכנסתו כעובד עצמאי בעד 10 חודשים מתוך 14 חודשים שקדמו ליום הקובע או בעד 15 חודשים מתוך 22 החודשים שקדמו ליום הקובע; לעניין פסקה זו – "היום הקובע" – יום הלידה או היום שבו הפסיק לעבוד או לעסוק במשלח ידו לצורך הטיפול בילדו, לפי המאוחר";

קארין אלהרר: זאת תקופה ההכשרה הרגילה?

<מיכל מזוז: כן.

<נעה בן-שבת: אנחנו מדברים על אותו תשלום.

<נעה בן-שבת: בחוק היו שתי אפשרויות: אפשרות תשלום מסוים לאישה שהיא הורה עצמאי - זה מה שקראנו בתקנה 1 - והתגמול המיוחד לבן הזוג.

<נעה בן-שבת: בתקנה משנה (ב), במקום "שנים עשר שבועות", יבוא "ארבעה עשר שבועות"; ואם חלות הסיבות שהיו מאפשרות למבוטחת להאריך את חופשת הלידה לפי סעיפים קטנים (ג) או (ד) שבסעיף 6 לחוק עבודת נשים, גם בעד תקופת הארכה לפי סעיפים קטנים (א) או (א)(1) בסעיף 51 לחוק.

<נעה בן-שבת: אנחנו מדברים על כך שהתקופה המקסימאלית לתשלומים לבן הזוג, גם במקרה שהאישה המבוטחת נפטרה ובמקרה שהמבוטחת היא נכה, היא תקופה של 14 שבועות.

<נעה בן-שבת: המקרים של הארכה הם המקרים של אשפוז היילוד, או מקרים של לידה מרובת עוברים.

<נעה בן-שבת: בתקנת משנה (ג), במקום "כשיעור דמי פגיעה ליום לפי סעיף 53 לחוק כאילו היה בן הזוג זכאי לדמי פגיעה", יבוא "כשיעור דמי לידה ליום לפי סעיף 49 (ה)(3) לחוק כאילו היה בן הזוג זכאי לדמי לידה, ובמקום "בתקנה 1" יבוא "בתקנה 1(א) או א(1), לפי העניין".

<נעה בן-שבת: יש פה העלאה של דמי הלידה שמשולמים במקרה שהמבוטחת נפטרה.

<נעה בן-שבת: גם פה יש העלאה.

<נעה בן-שבת: דמי הפגיעה מחושבים לפי 75% מהשכר, דמי הלידה מחושבים לפי מלוא השכר.

<נעה בן-שבת: הוספת תקנה 2א.

<נעה בן-שבת: 5.

<נעה בן-שבת: אחרי תקנה 2 לתקנות העיקריות יבוא: "2א.

<נעה בן-שבת: פרטים נוספים רופא שהסמיך לכך המוסד (להלן – הרופא המוסמך) רשאי לדרוש בכל עת הבהרות ופרטים נוספים, לרבות רישומים רפואיים, בכל עניין הקשור לאישור הרפואי שניתן למבוטחת נכה לפי תקנה 1(א1) ולחוות דעתו בדבר מסוגלותה לטפל בילד.

<נעה בן-שבת: בהחלטתו בתביעה לתשלום מיוחד בעד מבוטחת נכה רשאי פקיד תביעות להביא בחשבון את חוות דעתו של הרופא המוסמך".

<נעה בן-שבת: אותו אישור רפואי בדבר המסוגלות יבוא לידי בדיקה אצל רופא המוסד.

<נעה בן-שבת: על סמך זה פקיד התביעות יכול לקבל - -

<מיכל מזוז: זה לא על סמך בדיקה, זה על סמך מסמכים.

<נעה בן-שבת: תיקון תקנה 3 6.

<נעה בן-שבת: בתקנה 3 לתקנות העיקריות, האמור בה יסומן (א) ואחריה יבוא: "(ב) לא תשולם למבוטחת נכה או לבן זוגה קצבה מיוחדת או תגמול מיוחד, לפי העניין, בעד תקופה שבעדה משולמים לה או לבן זוגה דמי לידה עבור אותו יילוד".

<נעה בן-שבת: אנחנו לא מגבילים את אי הכושר למי שלא זכאית לדמי לידה.

<נעה בן-שבת: אם היא בחרה לקבל את דמי הלידה, היא לא תוכל לקבל את התשלום המיוחד.

<נעה בן-שבת: היא יכולה לוותר על דמי הלידה, לקבל את אותו תשלום מיוחד אם מתקיימים בה התנאים לפי החוק.

<נעה בן-שבת: כנ"ל לגבי בן הזוג, אם זאת תקופה שבה הוא יכול היה לקחת את חופשת הלידה ולקבל את דמי הלידה.

<נעה בן-שבת: אי אפשר יהיה לקבל את התשלומים במצטבר.

<נעה בן-שבת: לעומת זאת, אני רוצה להדגיש – ביררתי עם המוסד לביטוח לאומי לגבי עמדתו, וגם אנחנו בדקנו את הנושא – אותה קצבה מיוחדת של בת הזוג אינה פוגעת בזכאותה לקצבת נכות.

<נעה בן-שבת: ביטול תקנה 5 7.

<נעה בן-שבת: תקנה 5 לתקנות עיקריות – בטלה.

<נעה בן-שבת: תחולה 8.

<נעה בן-שבת: הוראות תקנות אלה יחולו לגבי מבוטחת שילדה ביום תחילתו של חוק הביטוח הלאומי (תיקון מס' 155), התשע"ד-2014 או לאחריו.

<נעה בן-שבת: זה חל ממועד כניסתו לתוקף של סעיף 62א לחוק.

אילן גילאון: מי בעד?

אילן גילאון: בעד – 2

אילן גילאון: נמנעים –אין

אילן גילאון: אני מודה לכם.